CELEX: 32009R0902
Language: hu
Date: 2009-09-28
Title: A Bizottság 902/2009/EK rendelete ( 2009. szeptember 28. ) a Trichoderma reesei (CBS 114044) által termelt endo-1,4-béta-xilanázt tartalmazó enzimkészítmény elválasztott malacok, brojlercsirkék, tojótyúkok, brojlerpulykák és tenyészpulykák takarmány-adalékanyagaként való engedélyezéséről (engedély tulajdonosa: Roal Oy) (EGT-vonatkozású szöveg)

29.9.2009   
            
            
               HU
            
            
               Az Európai Unió Hivatalos Lapja
            
            
               L 256/23
            
         
      A BIZOTTSÁG 902/2009/EK RENDELETE
   
   (2009. szeptember 28.)
   a Trichoderma reesei (CBS 114044) által termelt endo-1,4-béta-xilanázt tartalmazó enzimkészítmény elválasztott malacok, brojlercsirkék, tojótyúkok, brojlerpulykák és tenyészpulykák takarmány-adalékanyagaként való engedélyezéséről (engedély tulajdonosa: Roal Oy)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               E rendelet engedélyezi az endo-1,4-béta-xilanázt tartalmazó enzimkészítmény alkalmazását elválasztott malacok, brojlercsirkék, tojótyúkok, brojlerpulykák és tenyészpulykák takarmány-adalékanyagaként.
            
         
               (3)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (továbbiakban: Hatóság) elvégezte a kockázatelemzést az 1831/2003/EK rendelet 8. cikke (3) bekezdésével összhangban.
            
         
               (5)
            
            
               A kérelem az „állattenyésztésben alkalmazott adalékanyag” kategóriába sorolandó, a Trichoderma reesei (CBS 114044) által termelt endo-1,4-béta-xilanázt tartalmazó enzimkészítmény elválasztott malacok, brojlercsirkék, tojótyúkok, brojlerpulykák és tenyészpulykák takarmány-adalékanyagaként való engedélyezésére vonatkozik.
            
         
               (6)
            
            
               A Hatóság 2008. május 21-i (2) és 2009. április 21-i (3) véleményében megállapította, hogy a Trichoderma reesei (CBS 114044) által termelt endo-1,4-béta-xilanázt tartalmazó készítmény nincs káros hatással az emberi vagy állati egészségre, illetve a környezetre, és a készítmény igen kedvező hatást gyakorol a testtömegre és a takarmányhasznosításra. A Hatóság úgy vélte, hogy a forgalomba hozatalt követően nincs szükség különleges nyomon követési követelményekre. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag vizsgálati módszeréről szóló jelentést is ellenőrizte.
            
         
               (7)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (8)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 28-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  The EFSA Journal (2008) 712., 1–20. o.
   
      (3)  The EFSA Journal (2009) 1058., 1–6. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.
                  
               
            
                  4a8
               
               
                  Roal Oy
               
               
                  Endo-1,4-béta-xilanáz
                  EC 3.2.1.8
               
               
                  
                               
                           
                           
                              Az adalékanyag összetétele:
                              
                                 Trichoderma reesei (CBS 114044) által termelt endo-1,4-béta-xilanáz készítmény, amelynek legkisebb aktivitása:
                              
                                           
                                       
                                       
                                          szilárd formában: 4 × 106 BXU (1)/g
                                       
                                    
                                           
                                       
                                       
                                          folyékony formában: 4 × 105 BXU/g
                                       
                                    
                        
                               
                           
                           
                              A hatóanyag jellemzése:
                              a Trichoderma reesei (CBS 114044) által termelt endo-1,4-béta-xilanáz
                           
                        
                               
                           
                           
                              Analitikai módszer (2)
                              
                              Az adalékban és az előkeverékben: redukáló cukor meghatározása endo-1,4-béta-xilanázra, dinitroszalicilsav reagens és a keletkező redukáló cukor kolorimetriás reakciójával 5,.3 pH mellett és 50 °C-on.
                              A takarmányban: kolorimetriás módszer, a búzából származó, azurin festékkel térhálósított arabinoxilán-hordozóanyagból, enzim által felszabadított vízoldható festék (koncentrációjának) mérésére.
                           
                        
               
                  (Elválasztott)
                  malac
               
               
                  —
               
               
                  24 000 BXU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Max. 35 kg testtömegű malacok (elválasztott)
                           
                        
                              3.
                           
                           
                              Nem keményítőalapú poliszacharidokban (főként arabinoxilánokban) gazdag összetett takarmányokban való alkalmazásra, pl. azokban, amelyek több mint 20 % búzát tartalmaznak.
                           
                        
                              4.
                           
                           
                              Biztonsági okokból: használatkor védőmaszk, védőszemüveg és kesztyű viselése kötelező.
                           
                        
               
                  2019.10.19.
               
            
                  Brojlercsirke
               
               
                  8 000 BXU
               
            
                  Tojójérce
               
               
                  8 000 BXU
               
            
                  Brojlerpulyka
               
               
                  16 000 BXU
               
            
                  Tenyészpulyka
               
               
                  16 000 BXU
               
            
         (1)  1 BXU az az enzimmennyiség, amely másodpercenként 1 nmol redukáló cukrot (xilóz-ekvivalenst) szabadít fel nyírfa-xilánból 5,3 pH mellett és 50 °C-on.
      
         (2)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives